turjo4nis/wikipedia-bn-dump-20250701 huggingface dataset:
ওগরি (মেইতেই)

ওগরি হ্যাঙ্গেন বা ওগরি হ্যাংকেন  একটি মেইতেই সাংস্কৃতিক সঙ্গীত আচার-অনুষ্ঠান, যার মাধ্যমে সূর্যের বিভিন্ন উপাধি এবং পৃথিবী সৃষ্টির পৌরাণিক কাহিনী বর্ণনা করা হয়।    এটি সাধারণত লাই হারাওবা উৎসবের সমাপ্তিতে গাওয়া হয়  এবং  এর বিষয়বস্তু পৃথিবীর সৃষ্টির মিথের সাথে গভীর সম্পর্কিত।।  এই গানটি সর্বশক্তিমান ঈশ্বরের প্রতি কৃতজ্ঞতার অভিব্যক্তি হিসেবে গণ্য হয়।   এটি একটি পুরুষ গায়কদের কোরাস দ্বারা গাওয়া হয়, যেখানে মাইবাকে অগ্রদূত হিসেবে রাখা হয়। কোরাসের গায়ক্রা  বৃত্তাকার সমূহ রচনা করে সংগীত পরিবেশন করে এবং তাদের শৃঙ্খল অটুট রাখতে নির্দেশ দেওয়া হয়।   এর মন্ত্রমুগ্ধকর শক্তির জন্য এটি বিখ্যাত, কারণ এর কয়েকটি লাইনের পরিবর্তন মাধ্যমে রাজ্য এবং জনগণের সমৃদ্ধি বা ধ্বংস ঘটানোর ক্ষমতা রয়েছে বলে বিশ্বাস করা হয়।

অনেক শাসক তাদের বিজয় বা রাজ্যাভিষেকের সময় এই গান গেয়ে থাকেন। গান গাওয়ার পাশাপাশি তারা নৃত্যও পরিবেশন করতেন। প্রশাসন ও সামাজিক আচরণ সম্পর্কিত একটি গ্রন্থ লাইসরা ফাম ।সেই প্রাচীন পাণ্ডুলিপিতে এই গানের উল্লেখ আছে। সেই গ্রন্থে ওগরি গানটি ৩৩ খ্রিস্টাব্দে নংটা লাইলেন পাখাংপার রাজ্যাভিষেকের সময় গাওয়া হয়েছিল বলে উল্লেখ করে হয়েছে। নাওথিংখং ফাম্বল কাবা  -তে বলা হয়েছে যে, ঋষি লুওয়াগ রাজা মেইতেই রাজপুত্রকে শেখানোর সময় এই গান গেয়েছিলেন। মেইতেই পৌরাণিক কাহিনীর অংশ থেকে এই তথ্য জানা যায়।  চেইথারোল কুম্বাবা অনুযায়ী, ৬৬৩ সালের ঠিক আগে এই ঘটনা ঘটেছিল। কিছু কিছু ক্ষেত্রে ওগরি গানকে মেইতেই জনগণের প্রকৃত যুদ্ধের গান হিসাবে উল্লেখ করা হয়েছে।  ওগরি সংগীতকে প্রাথমিক মেইতেই সাহিত্যের অন্যতম শ্রেষ্ঠ রচনা হিসেবে বিবেচনা করা হয়।

বাহ্যিক সংযোগ

তথ্যসূত্র 

অপর্যালোচিত অনুবাদসহ পাতা
মণিপুরী সংস্কৃতি
মনবসা গুরুবার

মনবসা গুরুবার হল পূর্ব ভারতের ওড়িশা রাজ্যের ওড়িয়া হিন্দুদের দ্বারা দ্বারা উদযাপিত একটি ধর্মীয় উৎসব। অন্ধ্র প্রদেশ, ছত্তিশগড়, দক্ষিণ ঝাড়খণ্ড এবং দক্ষিণ পশ্চিমবঙ্গে বসবাসকারী ওড়িয়ারাও বছরের নির্দিষ্ট দিনে এই উতসব পালন ও উদযাপন করেন। এই উৎসবে দেবী মহালক্ষ্মীকে অধিষ্ঠাত্রী দেবী হিসেবে পূজা করা হয়। ভক্তরা বিশ্বাস করেন যে এই ব্রত পালনের সময় দেবী স্বয়ং প্রতিটি বাড়িতে আগমন করেন এবং গৃহে বসবাসকারী মানুষদের দুঃখ ও যন্ত্রণা দূর করে সমৃদ্ধি দান করেন। মার্গাসিরা মাসের প্রতি বৃহস্পতিবার এই ব্রত আচার অনুষ্ঠিত হয়।   

সাধারণভাবে বিশ্বাস করা হয় যে দেবী লক্ষ্মী পরিষ্কার-পরিচ্ছন্নতার প্রতি বিশেষ আকৃষ্ট হন, তাই সকলে তাদের ঘরবাড়ি পুঙ্খানুপুঙ্খভাবে পরিষ্কার করেন এবং জটিল ঝোটি চিতা নকশা দিয়ে তাদের ঘড়বাড়ির সজ্জিত করেন।  ঐতিহ্য অনুযায়ী, দেবী গ্রামের সবচেয়ে সুন্দরভাবে সজ্জিত এবং সুরেলা বাড়িতে - ভক্তি, পারিবারিক ঐক্য এবং বৈবাহিক সুখের প্রতীক - স্বাস্থ্য, সুখ এবং সমৃদ্ধির আশীর্বাদ প্রদান করেন।

ইতিহাস 
লক্ষ্মী পুরাণে বর্ণিত দেবী লক্ষ্মীর হিন্দু পুরাণ থেকে এই উৎসবের উৎপত্তি।  গ্রন্থ অনুসারে, দেবী লক্ষ্মী একবার শ্রিয়া নামক একজন নিম্নবর্ণের মেথর মহিলার সাথে দেখা করেছিলেন, যা ভগবান জগন্নাথের বড় ভাই বলরামকে ক্ষুব্ধ করেছিল। ফলস্বরূপ, দেবী লক্ষ্মীকে জগন্নাথ মন্দির থেকে বহিষ্কার করা হয়। জগন্নাথ মন্দির হিন্দুদের জন্য চারটি পবিত্র তীর্থস্থানের ( চারধাম ) অন্যতম। দেবী লক্ষ্মী মন্দির ছেড়ে চলে যান। কিন্তু দেবী মন্দির ত্যাগ করার পর তার স্বামী এবং শ্যালককে খাদ্য, জল এবং অন্যান্য সমস্ত সুখ-সুবিধা থেকে বঞ্চিত থাকার এবং তীব্র কষ্ট সহ্য করার জন্য অভিশাপ দেন। লক্ষ্মী পুরাণ -এর এই বিশেষ কাহিনী অস্পৃশ্যতার সামাজিক কুফলের বিরুদ্ধে কথা বলে এবং নারীবাদ ও নারী ক্ষমতায়নের বিষয়বস্তু তুলে ধরে। এখানে দেবী লক্ষ্মীকে পুরুষ আধিপত্যের বিরুদ্ধে একটি শক্তিশালী শক্তি হিসেবে চিত্রিত করা হয়েছে। 

এই গল্প থেকে অনুপ্রাণিত হয়ে, ভক্তরা দেবী লক্ষ্মীর পূজা করেন। পুজার মাধ্যমে ভক্তরা দেবীর অপার শক্তি ও আশীর্বাদের মহিমা উদযাপন করেন। এই পূজার মাধ্যমে সমাজে সামাজিক সাম্যের ধারনারও প্রচার হয়।

তথ্যসূত্র 

ডিসেম্বর উদ্‌যাপন
নভেম্বর উদ্‌যাপন
ওড়িশার সংস্কৃতি
ওড়িশার উৎসব
নিশা বানো

নিশা সিং, যিনি পেশাগতভাবে নিশা বানো নামে পরিচিত, একজন ভারতীয় অভিনেত্রী এবং গায়িকা। তিনি পাঞ্জাবি বিনোদন জগতে কাজ করেন। তিনি জাট এয়ারওয়েজ ছবির মাধ্যমে তাঁর পাঞ্জাবি চলচ্চিত্র জীবন শুরু করেন। অমর সিং চমকিলা ছিল  হিন্দি চলচ্চিত্র জগতে তাঁর অভিষেক ছবি।

প্রাথমিক কর্মজীবন 
নিশা সিং, যিনি নিশা বানো নামেও পরিচিত, ভারতের পাঞ্জাবের মানসায় জন্মগ্রহণ করেন।  তিনি পাঞ্জাবের মানসার যোগেশ মেমোরিয়াল পাবলিক স্কুলে তাঁর স্কুলজীবন শেষ করেন। স্কুলজীবনে তিনি শিল্প ও সাংস্কৃতিক কর্মকাণ্ডে খুবই সক্রিয় ছিলেন। তিনি মানসার এসডি কলেজ থেকে স্নাতক সম্পন্ন করেছেন। কলেজ যুব উৎসবে গিদ্ধায় তিনি অনেক পুরস্কার জিতেছেন। পাঞ্জাবি টেলিভিশন ধারাবাহিকে ভগবন্ত মান-এর সাথে অভিনয় করে তিনি টেলিভিশন জগতে পদার্পণ করেন। এরপর তিনি বিন্নু ধিলন এবং করমজিৎ আনমোলের সাথে বিশ্বের বিভিন্ন মঞ্চে কাজ করেছেন।

কর্মজীবন

অভিনয় জীবন 
নিশা বানো তাঁর অভিনয় জীবন শুরু করেন চ্যানেল এমএইচ১-এ প্রচারিত "হাসদে হাসাঁদে রাভো" নামক একটি টিভি অনুষ্ঠানের মাধ্যমে। পরবর্তীতে, তিনি " জাট অ্যাণ্ড জুলিয়েট " ছবি দিয়ে তাঁর চলচ্চিত্র যাত্রা শুরু করেন। তিনি "জাট এয়ারওয়েজ", " ভাজি ইন প্রবলেম ", "জাট বয়েজ - পুট জত্তান দে", " আংরেজ ", " ফের মামলা গাদবাদ গাদবাদ ", "বাজ", " টেশান ", " নিক্কা জাইলদার ", "মাঞ্জে বিস্ত্রে" , পুয়াদা এবং আরও অনেকের মতো পাঞ্জাবি সিনেমাতে অভিনয় করেছেন। তিনি ২০২৪ সালে ইমতিয়াজ আলীর ছবি অমর সিং চামকিলা দিয়ে তার বলিউড অভিনয় জীবন শুরু করেন।

সঙ্গীত জীবন 
অভিনয়ের পাশাপাশি, নিশা বানো করমজিৎ আনমোলের সাথে দ্বৈত সঙ্গীত গাওয়ার জন্য বিখ্যাত। তিনি পাঞ্জাবি চলচ্চিত্রের জন্য নেপথ্য গায়িকা হিসেবে বিভিন্ন পাঞ্জাবি গান গেয়েছেন, তার মধ্যে আছে"মর্নি", "মাই চাডতা", "মেরে ওয়ালা জাট" ।[ তথ্যসূত্র প্রয়োজন ]

চলচ্চিত্র তালিকা

চলচ্চিত্র

তথ্যসূত্র

বহিঃ সংযোগ 

২১শ শতাব্দীর ভারতীয় সঙ্গীতশিল্পী
২১শ শতাব্দীর ভারতীয় অভিনেত্রী
পাঞ্জাবি চলচ্চিত্র অভিনেত্রী
ভারতীয় চলচ্চিত্র অভিনেত্রী
পাঞ্জাবি সঙ্গীতশিল্পী
পাঞ্জাবি ভাষার সঙ্গীতশিল্পী
পাঞ্জাব, ভারতের অভিনেত্রী
জীবিত ব্যক্তি
জন্মের বছর অনুপস্থিত (জীবিত ব্যক্তি)
বর্ষা অশ্বথী

বর্ষা অশ্বথী (পুরো নাম: বর্ষা আর অশ্বথী) (জন্ম: ২২ এপ্রিল ১৯৮৯) একজন ভারতীয় প্রাক্তন দক্ষিন ভারতীয় অভিনেত্রী। তিনি মূলট তামিল ছবিতে অভিনয় করতেন। ২০০৬ সালের মিস চেন্নাই প্রতিযোগিতায় বর্ষা মিস বিউটিফুল খেতাব জিতেছিলেন। ২০০৯ সালে, বর্ষা তামিল ছবি পেরানমাই-এর মাধ্যমে তার অভিনয়ে জগতে আত্মপ্রকাশ করেন। এই সিনেমাতে প্রখ্যাত অভিনেতা জয়াম রবি তার সহ-অভিনেতা ছিলেন।

প্রাথমিক কর্মজীবন 
মিস চেন্নাই প্রতিযোগিতায় অংশগ্রহণের পর, বর্ষার চলচ্চিত্র জীবন শুরু হয়। পুরস্কারপ্রাপ্ত চিত্র পরিচালক এসপি জননাথনের পেরানমাই চলচ্চিত্রের মাধ্যমে তার অভিনয় জততে আত্মপ্রকাশ ঘটে। এই সিনেমায় তিনি একজন এনসিসি মেয়ে তুলসীর চরিত্রে অভিনয় করেছিলেন। যদিও তার অভিনয়ের কোনও প্রাথমিক অভিজ্ঞতা তখন ছিল না কিন্তু তার কাজ প্রসংশা পায়। ২০১২ সালে বর্ষা নীরপারাভাই ছবিতে একজন আইপিএস অফিসারের অ্যাগনেসের চরিত্রে অভিনয় করেছিলেন। অভিনেত্রী নন্দিতা দাস এই সিনেমায় তার সহ অভিনেত্রী ছিলেন। বর্ষা পরে নাগরাজা চোলান এমএ, এমএলএ  নামক ছবিতে অভিনয় করেন। এছাড়াও তিনি তামিল চলচ্চিত্র পানিভিঝুম মালারভানাম, এন্দ্রেন্দ্রাম পুন্নাগাই এবং ক্যাঙ্গারু চলচ্চিত্রের জন্য শুটিং করেছিলেন। বর্ষা ডোন্ট ওয়ারি বি হ্যাপি সিনেমার মাধ্যমে মালায়ালাম চলচ্চিত্র জগতে আত্মপ্রকাশ করতে প্রস্তুত হন। শাইসন ওসেফ পরিচালিত এই ছবিতে তিনি সাত বিবাহিত দম্পতির একটি রিয়েলিটি শোয়ের একজন টিভি উপস্থাপকের ভূমিকায় অভিনয় করেছেন।

চলচ্চিত্র তালিকা 

 সমস্ত চলচ্চিত্র তামিল ভাষায় (অন্য ভাষায় উল্লেখ না থাকলে)।

তথ্যসূত্র 

ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
তামিল চলচ্চিত্র অভিনেত্রী
জীবিত ব্যক্তি
কলকাতার অভিনেত্রী
১৯৮৯-এ জন্ম
তৃপ্তি ভইর

তৃপ্তি ভইর একজন মারাঠি অভিনেত্রী। তিনি অনেক মারাঠি চলচ্চিত্র এবং টেলিভিশন ধারাবাহিকে কাজ করেছেন। তিনি আগডবাম সিনেমায় নাজুকা চরিত্রে অভিনয়ের জন্য বিখ্যাত। তৃপ্তি সবসময়ই হাস্যরসাত্মক চরিত্রের পাশাপাশি গুরুগম্ভীর ধরনের চরিত্রেও স্বাচ্ছন্দ্য বোধ করেন।

প্রাথমিক জীবন এবং শিক্ষা 
তৃপ্তি যশোধাম হাই স্কুল ও জুনিয়র কলেজে পড়াশোনা করেছেন।

কর্মজীবন 
মারাঠি অভিনেত্রী তৃপ্তি ভইর মারাঠি থিয়েটার এবং চলচ্চিত্র জগতে  পুরোন নাম। মুম্বাইয়ের বাসিন্দা  তৃপ্তি মূলধারার চলচ্চিত্রে প্রবেশের আগে থিয়েটারের অংশ ছিলেন। তাঁর অভিনয় যাত্রা শুরু হয়েছিল মঞ্চ দিয়ে, তারপর তিনি টিভি ধারাবাহিকে এবং চলচ্চিত্রে আসেন। কলেজে থাকাকালীন, তিনি নাটক প্রতিযোগিতায় অংশ নিতেন এবং শাস্ত্রীয় নৃত্যও শিখতেন। এই অভিজ্ঞতা পরে তাঁর কাজে লেগেছিল।

তৃপ্তি তাঁর কলেজ জীবনেই সেরা অভিনয়ের জন্য রাজ্য স্তরের পুরস্কার জিতেছিলেন। সুপারহিট নাটক "সাহি রে সাহি" ছিল পেশাদার মারাঠি থিয়েটারে তাঁর প্রথম পরিচিতি। তারপর থেকে তিন বছর ধরে তৃপ্তি এই শিল্পের একটি অংশ। তিনি ইশ্যা, উভাল্তে ভাউরায়া, তুঝ্যা মাঝ্যা সংসারলা... এবং পলখুনা -এর মতো চলচ্চিত্রে অভিনয় করেছেন। তাঁর টেলিভিশন ধারাবাহিকগুলির মধ্যে রয়েছে ভাদালভাত এবং চার দিবস সাসুচে ।

তৃপ্তি সবসময় তাঁর অভিনীত চরিত্রগুলি নিয়ে পরীক্ষা-নিরীক্ষা করার চেষ্টা করেছেন।  "আগদবাম" চলচ্চিত্রে তিনি মোটা মেয়ে নাজুকার ভূমিকায় অভিনয় করেছিলেন।  ট্যুরিং টকিজ: ছবিটি ভ্রাম্যমাণ চলচ্চিত্রের সংস্কৃতির উপর আলোকপাত করে, অর্থাৎ - তাঁবুর (তাম্বু) ভিতরে চলচ্চিত্র প্রদর্শন , যা ধীরে ধীরে শেষ হয়ে যাচ্ছে। চণ্ডীর ট্যুরিং টকিজ মহারাষ্ট্রে এখনও টিঁকে থাকা বিরল টকিজগুলির মধ্যে একটি। তিনি এবং তাঁর ভাই বাবিয়া (চিন্ময় সান্ট) তাদের তাঁবুতে চলচ্চিত্র দেখানোর সংস্কৃতির জন্য খুব গর্বিত, এটি কয়েক দশক ধরে তাঁদের পারিবারিক ব্যবসা।

রাজ্যসভা টিভিতে তৃপ্তি ভইরের সাথে গুফ্তগু অনুষ্ঠানে তাঁর সাক্ষাৎকার নেওয়া হয়েছিল। তিনি ব্যাখ্যা করেন যে ট্যুরিং টকিজ কীভাবে ভারতীয় সংস্কৃতির অংশ এবং কেন আমাদের এটি সংরক্ষণ করা উচিত। তাঁর ছবি "ট্যুরিং টকিজ" একাডেমি পুরস্কারের সেরা ছবির বিভাগে যোগ্যতার প্রথম রাউণ্ডে ২৯০টি অন্যান্য ছবির সাথে সংক্ষিপ্ত তালিকাভুক্ত হয়েছিল।

চলচ্চিত্র তালিকা

একজন অভিনেতা হিসেবে

একজন চলচ্চিত্র প্রযোজক হিসেবে 

 টকিজ ভ্রমণ
 হ্যালো জয় হিন্দ।
 Tujhya Majhya Sansarala Aani Kaay Hav
 আগডবাম
 মাঝা আগডবাম

টেলিভিশন 

 চার দিবস সাসুচে
 ভাদালভাত

নাটক/নাটক/অ্যালবাম 

 ইন্দ্রাক্ষী (সহ্যাদ্রি প্রোডাকশন)
 সাহি রে সাহি

তথ্যসূত্র 

মুম্বইয়ের অভিনেত্রী
মুম্বইয়ের চলচ্চিত্র প্রযোজক
২১শ শতাব্দীর ভারতীয় অভিনেত্রী
মারাঠি টেলিভিশন অভিনেত্রী
ভারতীয় চলচ্চিত্র অভিনেত্রী
মারাঠি চলচ্চিত্র প্রযোজক
জীবিত ব্যক্তি
ভারতীয় টেলিভিশন অভিনেত্রী
মারাঠি চলচ্চিত্র অভিনেত্রী
১৯৮১-এ জন্ম
২০২৫ স্কটল্যান্ড ত্রিদেশীয় সিরিজ

২০২৫ স্কটল্যান্ড ত্রিদেশীয় সিরিজ ছিল ২০২৪–২০২৬ পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ১৩শ পর্ব যা ২০২৫ সালের জুন মাসে স্কটল্যান্ডে অনুষ্ঠিত হয়। সিরিজটি ছিল নেদারল্যান্ডস, নেপাল ও স্কটল্যান্ডের অংশগ্রহণে অনুষ্ঠিত একটি ত্রিদেশীয় সিরিজ। সিরিজটির ম্যাচসমূহ একদিনের আন্তর্জাতিক (ODI) হিসেবে খেলা হয়।

লিগ ২-এর সিরিজটির পর অংশগ্রহণকারী দলসমূহ একটি টোয়েন্টি২০ আন্তর্জাতিক (T20I) ত্রিদেশীয় সিরিজেও অংশ নেয়। সিরিজের দ্বিতীয় ম্যাচটি টাই হওয়ার পর তিনটি সুপার ওভারের খেলা শেষে নেপালকে পরাজিত করে নেদারল্যান্ডস, যেটি ছিল পুরুষদের স্বীকৃত ক্রিকেটে তিনটি সুপার ওভার অনুষ্ঠিত হওয়ার প্রথম ঘটনা। প্রতিটি দল সমান সংখ্যক পয়েন্ট নিয়ে সিরিজ শেষ করায় নেট রান রেটের হিসেবে সিরিজে বিজয়ী হয় স্কটল্যান্ড।

বিশ্বকাপ লিগ ২ সিরিজ

দলীয় সদস্য

সূচি

১ম একদিনের আন্তর্জাতিক

২য় একদিনের আন্তর্জাতিক

৩য় একদিনের আন্তর্জাতিক

৪র্থ একদিনের আন্তর্জাতিক

৫ম একদিনের আন্তর্জাতিক

৬ষ্ঠ একদিনের আন্তর্জাতিক

টোয়েন্টি২০ আন্তর্জাতিক সিরিজ

দলীয় সদস্য

সিরিজ শুরুর আগে নেপাল দল থেকে গুলশান ঝা ও সোমপাল কামিকে অব‍্যাহতি দেয়া হয়। স্কটল্যান্ড দলে গ্যাভিন মেইনের পরিবর্তে চার্লি ক্যাসেলকে অন্তর্ভুক্ত করা হয়। সিরিজ চলাকালে নেদারল্যান্ডস দলে রায়ান ক্লাইনকে যোগ করা হয়।

পয়েন্ট তালিকা

সূচি

টীকা

তথ্যসূত্র

বহিঃসংযোগ
 ইএসপিএনক্রিকইনফোতে বিশ্বকাপ লিগ ২ টুর্নামেন্টের প্রধান পাতা 
 ইএসপিএনক্রিকইনফোতে টোয়েন্টি২০ আন্তর্জাতিক সিরিজের প্রধান পাতা 

২০২৫-এ আন্তর্জাতিক ক্রিকেট প্রতিযোগিতা
১৩
২০২৫-এ স্কটিশ ক্রিকেট
২০২৫-এ ওলন্দাজ ক্রিকেট
২০২৫-এ নেপালি ক্রিকেট
হ্যারি বিশুপ (রাজনীতিবিদ)

হ্যারি এ. বিশুপ ( ১২ মে, ১৯২০) ছিলেন একজন মার্কিন রাজনীতিবিদ, যিনি ১৯১২ থেকে ১৯১৩ সাল পর্যন্ত আলাস্কার জুনিউয়ের মেয়র হিসেবে দায়িত্ব পালন করেছিলেন।

তথ্যসূত্র 

১৯২০-এ মৃত্যু
১৮৬০-এর দশকে জন্ম
আলাস্কার ডেমোক্র্যাট
জুনিউ, আলাস্কার মেয়র
২০শ শতাব্দীর আলাস্কার স্থানের মেয়র
মনির হায়দার

মনির হায়দার একজন বাংলাদেশী সাংবাদিক, লেখক এবং রাজনৈতিক বিশ্লেষক। তিনি বর্তমানে বাংলাদেশের অন্তর্বর্তীকালীন সরকারের প্রধান উপদেষ্টা মুহাম্মদ ইউনূসের বিশেষ সহকারী হিসেবে সিনিয়র সচিব পদমর্যাদায় দায়িত্ব পালন করছেন।

প্রাথমিক জীবন
মনির হায়দার বাংলাদেশের মেহেরপুর জেলার সদর উপজেলার ইসলামনগর গ্রামের বাসিন্দা। পেশাগত জীবনে তিনি সাংবাদিকতা ও মিডিয়া সংশ্লিষ্ট কাজের সঙ্গে যুক্ত থাকলেও ব্যক্তিগতভাবে তিনি নাগরিক অধিকার ও রাজনৈতিক বিশ্লেষণ নিয়ে সক্রিয় ভূমিকা পালন করেন। তাঁর স্ত্রী মনিজা রহমান একজন লেখিকা।

কর্মজীবন
মনির হায়দার প্রায় তিন দশক ধরে সাংবাদিকতা করছেন। তিনি দৈনিক পূর্বকোণ, ভোরের কাগজ, জনকণ্ঠ, যায়যায়দিন, ইত্তেফাক এবং মানবজমিন পত্রিকায় কাজ করেছেন। বর্তমানে তিনি বাংলাভিশন টিভি চ্যানেলের উপদেষ্টা হিসেবে দায়িত্ব পালন করছেন। এছাড়া, তিনি রাজনৈতিক ভাষ্যকার হিসেবেও পরিচিত।

২০২৫ সালের ৫ ফেব্রুয়ারি, তিনি বাংলাদেশ সরকারের প্রধান উপদেষ্টা ড. মুহাম্মদ ইউনুসের বিশেষ সহকারী হিসেবে সিনিয়র সচিব পদমর্যাদায় নিয়োগ পান। এই সংক্রান্ত প্রজ্ঞাপন জনপ্রশাসন মন্ত্রণালয় থেকে জারি করা হয়।

বিশেষ সহকারী হিসেবে মনির হায়দার প্রধান উপদেষ্টার পক্ষে জাতীয় ঐকমত্য গঠনের লক্ষ্যে বিভিন্ন রাজনৈতিক দল ও শক্তির সঙ্গে লিয়াজোঁ এবং যোগাযোগ রক্ষার দায়িত্ব পালন করবেন।

তথ্যসূত্র

জীবিত ব্যক্তি
বাংলাদেশী সক্রিয় কর্মী
মেহেরপুর জেলার ব্যক্তি
বাংলাদেশী সাংবাদিক
টেলিভিশন ব্যক্তিত্ব
জুন বন্দ্যোপাধ্যায়

জুন ব্যানার্জী হলেন একজন ভারতীয় এবং বাঙালি গায়িকা যিনি খোকাবাবু, লোরাই প্রভৃতি ছবিতে গান গেয়েছেন। জুন তাঁর গানের কর্মজীবন শুরু করেছিলেন বিজ্ঞাপনের জিঙ্গেল (একটি জিঙ্গেল হল একটি ছোট গান বা সুর যা বিজ্ঞাপনে এবং অন্যান্য বাণিজ্যিক ক্ষেত্রে ব্যবহৃত হয়) গেয়ে। পরে তিনি চিরদিনই তুমি যে আমার (২০০৮) ছবিতে নেপথ্য শিল্পী হিসাবে তাঁর প্রথম সুযোগ পান।

বাংলা নেপথ্য সঙ্গীত

হিন্দি নেপথ্য সঙ্গীত

একক

আরো দেখুন 

 চিরদিনই তুমি যে আমার
 খোকাবাবু

তথ্যসূত্র

বহিঃসংযোগ 

 জুন ব্যানার্জি গায়িকা

পশ্চিমবঙ্গের নারী সঙ্গীতজ্ঞ
কলকাতা বিশ্ববিদ্যালয়ের প্রাক্তন শিক্ষার্থী
বাঙালি সঙ্গীতশিল্পী
জীবিত ব্যক্তি
জন্মের বছর অনুপস্থিত (জীবিত ব্যক্তি)
শ্রী দিব্যা

শ্রী দিব্যা (জন্ম: ১ এপ্রিল ১৯৯৩) একজন ভারতীয় অভিনেত্রী যিনি মূলত তামিল এবং তেলুগু ছবিতে অভিনয় করেন।

জীবনের প্রথমার্ধ 
শ্রী দিব্যার জন্ম ১৯৯৩ সালের ১ এপ্রিল বর্তমান তেলেঙ্গানার হায়দ্রাবাদে ।  দিব্যার এক বড় বোন শ্রী রাম্যা তেলুগু এবং তামিল ছবিতে অভিনয় করেন।  শ্রী দিব্যা কেন্দ্রীয় বিদ্যালয়ে পড়াশোনা করেছেন।

কর্মজীবন 
শ্রী দিব্যা তিন বছর বয়সে তার কর্মজীবন শুরু করেন। তিনি শিশুতোষ চলচ্চিত্র ভারতী (২০০৬) তে প্রধান চরিত্রে অভিনয় করেছিলেন।[ তথ্যসূত্র প্রয়োজন ] তিনি তেলুগু টেলিভিশন ধারাবাহিকেও অভিনয় করেছেন। 

২০১০ সালে রবি বাবু পরিচালিত তেলুগু প্রেমমূলক ছবি মানসারা -তে নায়িকা হিসেবে তার অভিষেক ঘটে, কিন্তু ছবিটি অর্থনৈতিকভাবে ব্যর্থ হয়।  এরপর তিনি মারুথি পরিচালিত বাস স্টপ (২০১২) ছবিতে অভিনয় করেন। এই সিনেমায় তিনি প্রিন্সের সাথে অভিনয় করেন। ইনেমাটি বক্স অফিসে সফল হয়।  এরপর তিনি মাল্লেলা থীরাম লো সিরিমাল্লে পুভু  -তে কাজ করেন। এই সিনেমায় তিনি একজন একাকী স্ত্রীর চরিত্রে অভিনয় করেন যিনি একজন লেখকের প্রেমে পড়ে যান।[ তথ্যসূত্র প্রয়োজন ] তার অভিনয় সম্পর্কে, দ্য হিন্দু পত্রিকায় লেখা হয়েছে। পত্রিকায় তাকে মনোমুগ্ধকর ও সুন্দর হিসাবে বর্ননা করা হয়েছে।  অপর এক পত্রিকায় লেখা তাকে একজন আদর্শবাদী এবং স্বাধীন নারীর চরিত্রের প্রতীক হিসাবে বর্ননা করা হয়েছে। পত্রিকায় এও বলা হয়েছে যে তিনি ভালো কাজ করেছেন এবং প্রশংসার দাবিদার। 

২০১১ সালে, তিনি তার প্রথম তামিল চলচ্চিত্র নাগরপুরম-এর শুটিং করেন   তবে ছবিটির মুক্তি বিলম্বিত হয়। তার প্রথম মুক্তিপ্রাপ্ত তামিল ছবি ছিল ভারুথপাদথ ভালিবর সঙ্গম, যেখানে তিনি শিবকার্থিকেয়নের বিপরীতে অভিনয় করেন। ছবিটি পরিচালনা করেছিলেন পোনরাম। শ্রী দিব্যা তার অভিনয়ের জন্য সমালোচকদের কাছ থেকে প্রচুর প্রশংসা লাভ করেন।[ তথ্যসূত্র প্রয়োজন ] বরদ্বাজ রঙ্গন মন্তব্য করেন, "অভিনেত্রী দারুণ। তিনি ভাষা বোঝেন, প্রতিক্রিয়া শট নেওয়ার দক্ষতা রাখেন এবং পরিবেশের সাথে স্বাভাবিকভাবেই মিশে যান। তামিল সিনেমায় তার ভবিষ্যৎ কেমন হয়, তা দেখার বিষয়।"  টাইমস অফ ইন্ডিয়া  লিখেছিল, "সবচেয়ে বড় চমক হল নবাগত শ্রী দিব্যা, যিনি অত্যন্ত অভিব্যক্তিপূর্ণ এবং নিখুঁতভাবে সংলাপের সঙ্গে ঠোঁট মেলাতে পারেন, যা আজকের অনেক নায়িকার ক্ষেত্রেই দেখা যায় না।" দ্য নিউ ইন্ডিয়ান এক্সপ্রেস মন্তব্য করেছিল, "লতা চরিত্রে নবাগত শ্রী দিব্যা আবেগ, নিষ্পাপত্ব, আকর্ষণ এবং দুষ্টুমির নিখুঁত সংমিশ্রণ ফুটিয়ে তুলেছেন।" 

২০১৪ সালে, তিনি দুটি তামিল চলচ্চিত্রে অভিনয় করেন—সুসেনথিরানের জিভা   এবং ভেলাইকারা দুরাই । রপর, ২০১৫ ও ২০১৬ সালে তিনি আরও কয়েকটি ছবিতে কাজ করেন। তবে, ২০১৭ সালের পর তিনি কিছু সময়ের জন্য অভিনয় থেকে বিরতি নেন এবং ২০২২ সালে জন গণ মন সিনেমার মাধ্যমে ফিরে আসেন, যা তার মালায়ালাম চলচ্চিত্রে অভিষেকের সূচনা করে।

চলচ্চিত্র তালিকা

টেলিভিশন

তথ্যসূত্র

দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
ভারতীয় টেলিভিশন অভিনেত্রী
তেলুগু টেলিভিশনের অভিনেত্রী
হায়দ্রাবাদ, ভারতের অভিনেত্রী
২১শ শতাব্দীর ভারতীয় অভিনেত্রী
মালয়ালম চলচ্চিত্র অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
ভারতীয় চলচ্চিত্র অভিনেত্রী
জীবিত ব্যক্তি
১৯৯৩-এ জন্ম
বাক্কু

বাক্কু (স্রানান টোঙ্গো ভাষায় বাকরু, আর সারামাক্কান ভাষায় বাকুলু বা বাকু) হল গায়ানা ও সুরিনামের লোককথার একটি কিংবদন্তির চরিত্র।

বর্ণনা 
বাক্কুর বিবরণ বিভিন্নভাবে দেওয়া হয়, তবে অনেকেই এটিকে একটি বড় মাথাওয়ালা চরিত্র হিসেবে বর্ণনা করেন, যার শরীরের একটি অংশ কাঠের এবং অন্য অংশ মাংসের তৈরি। কিছু বিবরণে উল্লেখ করা হয় যে বাক্কুর হাঁটুর হাড় নেই, যা তার অন্যতম বৈশিষ্ট্য। এছাড়াও, দুটি ধরনের বাক্কুর কথা বলা হয়—একটি হলো সেই বাক্কুরা, যারা সফল ব্যবসায়ীদের সাথে চুক্তি করে তাদের জন্য কাজ করে, আর অন্যটি তাদের আশেপাশে ভয় সৃষ্টি করে ও মানুষকে তাড়া করে।

বাক্কু সাধারণত দুধ ও কলা খেয়ে বেঁচে থাকে এবং এটি তাদের সেবকদের দ্বারা সরবরাহ করা হয়। কিছু গল্পে বলা হয় যে বাক্কু তাদের মালিকের জন্য বিভিন্ন কাজ সম্পন্ন করে—কখনো অদৃশ্য আক্রমণকারী হিসেবে আগুন ধরিয়ে দেয় বা লক্ষ্যের দিকে পাথর ছোড়ে, আবার কখনো নিঃশব্দে এক স্থান থেকে অন্য স্থানে বার্তা পৌঁছে দেয়।

উৎপত্তি 
বাক্কুকে ইয়োরুবা সংস্কৃতির আবিকুর সাথে সম্পর্কিত বলে মনে করা হয়। আবিকু হল একটি শিশুর আত্মা  যে তার নামকরণের আগেই মারা যায়। এ শিশুদের স্মরণে ছোট কাঠের মূর্তি তৈরি করে ঘরের ভেতরে রাখা হয়। অন্যদের মতে, বাক্কুর উৎপত্তি আকান জনগোষ্ঠীর ম্মোয়াতিয়া থেকে হয়েছে। তবে সময়ের সাথে এই ধারণা পরিবর্তিত হয়েছে এবং বিভিন্ন সংস্কৃতির প্রভাব পড়েছে। বর্তমানে এই লোককাহিনী বিভিন্ন সাংস্কৃতিক পটভূমির মানুষের মধ্যে প্রচলিত।

তথ্যসূত্র 

অলৌকিক কিংবদন্তি
মৌখিক ঐতিহ্য
গল্পকথন
বল-লেজযুক্ত বিড়াল

বল-লেজযুক্ত বিড়াল (Felis caudaglobosa) হল উত্তর আমেরিকার লোককাহিনির একটি ভয়ংকর প্রাণী। এটি সাধারণত পাহাড়ি সিংহের মতো হলেও এর একটি অত্যন্ত লম্বা লেজ রয়েছে। লেজের শেষে একটি শক্ত, গোলাকার অংশ থাকে, যা শিকার আঘাত করার জন্য ব্যবহৃত হয়। বিশ শতকের শুরুর দিকে কাঠুরেদের মধ্যে বল-লেজযুক্ত বিড়ালের গল্প জনপ্রিয় ছিল এবং এর বিভিন্ন রূপ প্রচলিত ছিল। দুটি প্রধান বৈচিত্র্যের মধ্যে একটি হলো ডিগমল, আর অন্যটি স্লিভার ক্যাট। স্লিভার ক্যাটের বিশেষত্ব হলো, এর লেজের বলের একপাশ মসৃণ, যা পথিকদের অজ্ঞান করতে ব্যবহৃত হয়, আর অন্য পাশে কাঁটা থাকে, যা শিকার বিদ্ধ ও আটকে রাখার জন্য ব্যবহৃত হয়।

আরও দেখুন 

 অ্যানকিলোসরাস

তথ্যসূত্র 

পৌরাণিক বিড়াল জাতীয় প্রাণী
বিম্যান মনস্টার

মিসৌরির লোককাহিনিতে বিম্যান দানব হলো একটি রহস্যময় সত্তা। এর নামকরণ করা হয়েছে বিম্যান শহরের নামে। এই দানব সম্পর্কে বিভিন্ন কিংবদন্তি প্রচলিত আছে। কিছু গল্পে বলা হয়, এটি ছিল একটি ১২ ফুট লম্বা গোরিলার সন্তান যে নাকি একটি সার্কাস ট্রেন থেকে পালিয়ে গিয়েছিল। অন্য কিছু বর্ণনায় বলা হয় এই দানবের আকৃতি ছিল নেকড়ে বা কোয়োটের মতো।

বিম্যান দানব সম্পর্কে গল্প বহু প্রজন্ম ধরে সেডালিয়া অঞ্চলে প্রচলিত রয়েছে। বিম্যানের এক বাসিন্দার মতে, এই কিংবদন্তির উৎপত্তি ১৯০০ সালের দিকে।

তথ্যসূত্র 

দানব
লোককাহিনীতে প্রাণী
কিংবদন্তি প্রাণী
মিসৌরির লোককাহিনি
বিস্ট অফ ডিন

ডিনের দানব বা বিস্ট অফ ডিন হল ইংল্যান্ডের লোককাহিনির একটি প্রাণী। এটি গ্লুচেস্টারশায়ারের ফরেস্ট অব ডিনে বাস করত বা একসময় বাস করেছিল বলে বলা হয় উনবিংশ শতকের শুরুতে অনেকেই এই দানবের দেখা পাওয়া, বন্দি করা বা হত্যা করার চেষ্টা করেছিল, তবে এর অস্তিত্বের পক্ষে কোনো বৈজ্ঞানিক প্রমাণ পাওয়া যায়নি। তা সত্ত্বেও, ক্রিপ্টোজুলজি-সংক্রান্ত সাহিত্যে মাঝে মাঝে এই দানবের উল্লেখ পাওয়া যায়।

ইতিহাস 
ডিনের দানব সম্পর্কিত লোককাহিনিগুলো ১৮শ বা উনবিংশ শতকের শুরুর দিকে উদ্ভূত হয়েছে বলে ধারণা করা হয়। ১৮০২ সালে, পার্কএন্ড গ্রামের কৃষকরা এই দানবকে ধরার জন্য একটি অভিযান চালায়, তবে তারা এমন কোনো প্রাণীর সন্ধান পায়নি, যা লোককাহিনির দানবের মতো ছিল। তাদের লক্ষ্যবস্তু ছিল একটি বিশালাকৃতির বন্য শুকর, যা নাকি গাছ ও ঝোপ ভেঙে ফেলতে পারত। উনবিংশ শতকের অন্যান্য বর্ণনায়ও ফরেস্ট অব ডিনে বড় বড় বন্য শুকরের উপস্থিতির কথা বলা হয়েছে। এমনকি শরৎকালে "অসংখ্য পাল" বনাঞ্চলে বিচরণ করত বলে জানা যায়। ফরেস্ট অব ডিনে এখনও বন্য শুকর দেখা যায়। তবে ২০শ ও ২১শ শতকের গোড়ার দিকে ক্রিপ্টোজুলজিস্টরা ডিনের দানবকে একটি অজানা বা নতুন বৈজ্ঞানিক প্রাণী বলে ধারণা করেন। ২০০৭ সালে, বিজ্ঞান কল্পকাহিনিভিত্তিক টেলিভিশন সিরিজ প্রিমেভেল ডিনের দানবকে নতুনভাবে কল্পনা করে। সেখানে এটি দেখানো হয় একটি জীবিত গরগোনোপ্সিড হিসেবে, যা একটি ওয়ার্মহোলের মাধ্যমে পারমিয়ান যুগ থেকে বর্তমান সময়ে এসে পৌঁছেছিল।

তথ্যসূত্র

বহির্সংযোগ
বিস্ট কবিতা

বিস্ট কবিতা ইউরোপীয় সাহিত্য এবং মধ্যযুগীয় অধ্যয়নের প্রেক্ষিতে, ৮ম থেকে ১১শ শতক পর্যন্ত ল্যাটিনে লেখা কবিতার একটি সংকলনকে বোঝায়।

এই কবিতাগুলো ধ্রুপদী সভ্যতার ঐতিহ্য থেকে এসেছে। এখানে প্রাণীকে মানুষের মতো দেখানো হয়েছে, যেমনটি এসপের কাহিনিতে পাওয়া যায়। এগুলি দ্বাদশ শতাব্দীতে ঘটে যাওয়া রেইনার্ড সাহিত্যের বিকাশের তাৎক্ষণিক ভিত্তি। বিস্ট কবিতার কিছু উপাদান পরবর্তীতে বিভিন্ন কাজে ব্যবহার করা হয়েছে, যেমন ক্যান্টারবেরি গল্প থেকে শুরু করে আধুনিক কম্পিউটার অ্যানিমেশন দিয়ে তৈরি সিনেমায়।

যদিও একটি একক সাহিত্যিক সংকলন হিসেবে বিস্ট কবিতা আলোচনা করা যুক্তিযুক্ত, তবে এগুলো কোনো ধারা গঠন করে না, বরং:মধ্যযুগীয় ল্যাটিন কবিতাগুলোর মধ্যে একে অপরের সঙ্গে কিছু সাধারণ বৈশিষ্ট্য খুব সহজে শনাক্তযোগ্য নয়। এগুলো একই সময় বা অঞ্চল থেকে উৎপন্ন হয়নি। এগুলোর দৈর্ঘ্য ব্যাপকভাবে ভিন্ন... গঠনগতভাবে, একটি বিস্ট কবিতা একটি পাখির আলাপের মতো সাধারণ হতে পারে, যে নিরাপদে ঘরে ফিরে আসতে সংগ্রাম করছে। কিন্তু আবার এটি এক ডজন মূল গল্প এবং আরও এক ডজন দৃষ্টিভঙ্গি, স্মৃতিচারণ এবং বিভাজনকে জড়িয়ে ফেলতে পারে... বিস্ট কবিতাগুলো বিভিন্ন অনুষ্ঠান এবং শ্রোতার জন্য রচিত হয়েছিল... গ্রন্থাগারে গভীরভাবে অধ্যয়ন করার জন্য, উচ্চস্বরে পাঠ করা, গান গাওয়া এবং মঞ্চস্থ করা... কিছু কবিতা হয়তো স্কুলের অভিনয়ের জন্য লেখা হয়েছিল... আর অন্যগুলো খাবার ঘরে আবৃত্তি করার জন্য ছিল।

কিছু উদাহরণ 

 ডি লুপো (নেকড়ে)
 প্রজাতি কমিস (কমিক ভিশন)
 ডি পুগনা এভিয়াম (পাখিদের যুদ্ধ)
 ডি ভলপেকুলা ইনভোল্যান্ট গ্যালিনাম (শিয়াল এবং মুরগি)
 কোড সাইকনি ফ্যাসিউন্ট (শোয়ানরা কি করে?)
 ফ্লেট, ক্যানস (কান্নাকাটি, কুকুর)
 পুলিসিস এট মুসে ইউর্জিয়া (ফ্লাই এবং ফ্লাই এর ঝগড়া)
 ডি আসিনো অ্যাড এপিসকোপাম ডুক্টো (গাধা বিশপ সামনে আনা)
 গ্যালাস এট ভলপস (মোরগ এবং শিয়াল)
 ডি পুলিস (মাছি)
  (লম্বার্ড এবং শামুক)
 টেস্টামেন্টাম আসিনি (গাধার টেস্টামেন্ট)
 টেস্টামেন্টাম পোরসেলি (পিগলেটের টেস্টামেন্ট)
 আলটারকাটিও নানি এট লেপোরিস (বামন এবং খরগোশের ঝগড়া)
 আলটারকাসিও আরানি এট মুসে (দ্য স্পাইডার অ্যান্ড দ্য ফ্লাই থেকে পুনর্নির্দেশিত)

তথ্যসূত্র 

মধ্যযুগীয় পদ্য
মধ্যযুগীয় কিংবদন্তি
লোকজ্ঞান